# Szerdahelyi Nelli

(?, 1827–Pest, 1865. jún. 2.): énekes-színésznő. Szerdahelyi József leánya, Szerdahelyi Kálmán nővére. 1839-ben Kolozsvárott kezdte a pályát. Vendégként 1842. márc. 31-én a Nemzeti Színházban lépett fel. 1842–43-ban a színház tagja lett, mint színésznő és énekesnő. Ezután operát is játszó társ.-okhoz szerződött, a vidék primadonnája lett. Kolozsvár, Arad, Szeged, Debrecen, Győr voltak fontosabb állomásai. 1861–1863 között a budai Népszínház tagja volt. Betegség miatt a színpadot elhagyta. Operai szopránszerepeket énekelt, de népszínművekben is fellépett. F.Sz. Norma (Bellini); Amália (Auber: Báléj); Norina (Donizetti: Don Pasquale); Róza (Szigligeti E.: Pünkösdi királyné); Leokádia (Offenbach: Dunanan apó utazása).