# Békeffy István

(Szeged, 1901. aug. 31.–Bp., 1977. jún. 9.): író. Katonai középiskolába járt, majd bölcsészetet tanult. Első sikerét 1926-ban Hol jártál az éjszaka? c. bohózatával aratta. Számos színművet, egyfelvonásost, operettlibrettót, filmforgatókönyvet írt. Több klasszikus operett átdolgozása is a nevéhez fűződik. 1957-től 1971-ig külföldön élt és dolgozott. Drámái: Kozmetika (1933); Jöjjön elsején (Stella A.-nal, 1936); Holnap ágyban marad (Stella A.-nal, 1937); Az Angol Bank nem fizet (Stella A.-nal, 1939); Janika (Stella A.-nal, 1946); Egy asszonygyilkos vallomása (1967). Librettói: Lajtai L.: A régi nyár (1928); Lajtai L.: Az okos mama (1931); Gyöngy P.: Kadétszerelem (Szilágyi L.-val, 1933); Fényes Sz.: A kutya, akit Bozzi úrnak hívnak (1976).