# Földes Anna

(Bp., 1930. aug. 15.– ): újságíró, kritikus. 1952-ben végezte el az Eötvös Loránd Tudományegyetem Bölcsészettudományi Karának magyar szakát. 1952-től 1957-ig az Irodalmi Újságnál dolgozott. 1957-től a Nők Lapja kulturális rovatvezetője. 1958-ban az irodalomtudományok kandidátusa c. szerzett. Rendszeresen publikál színházi tárgyú cikkeket és köteteket. A Színházkritikusok Nemzetközi Szövetségének VB tagja, 1985-től a m. tagozat elnöke. 1990-től a Magyar Tudományos Akadémia Színház-, Film- és Tánctudományi Bizottságának tagja. F.M. Móra Ferenc (1958); Bródy Sándor (1964); Így élt Jászai Mari (1981); Jászai Mari és a magyar színház (1983) Örkény-színház (1985); Színésznek született (1987).