# Németh Ica

(Nagyudvarnok, 1944. júl. 12.– ): színésznő. 1962-től 1966-ig a pozsonyi Színművészeti Főiskola növendéke. 1961-től néhány év kihagyásával a komáromi Magyar Területi Színház színésznője, közben 1978–1983-ig a pozsonyi rádió m. adásának szerk.-je. Az 1960-as és az 1970-es években főleg a fiatal intellektuel típusokat, később pedig az érettebb női szerepeket alakítja. Jeles alakítása Az ember tragédiájának Évája. F.Sz. Mimi (Čapek: Rabló); Emilia (Sh.: Othello); Ranyevszkaja (Csehov: Cseresznyéskert); Nő (Bukovčan: Keringő a padláson); Lolia (Háy Gy.: A ló).