# Kállay Bori

(Balmazújváros, 1948. máj. 14.– ): színésznő. Pályáját a Miskolci Nemzeti Színházban kezdte 1966-ban, majd a Szegedi Nemzeti és a debreceni Csokonai Színházban játszott. 1988-tól a József Attila Színházhoz szerződött. Zenés és prózai művekben egyaránt fellép. Sikeres musicalszínésznő. F.Sz. Melina, az özvegy (Kander–Ebb–Stein: Zorba, a görög); Annie (Molnár F.: Játék a kastélyban); Sally (Kander–Ebb: Kabaré); Kati (Csurka I.: Házmestersirató); Jelena Andrejevna (Csehov: Ványa bácsi); Marcsa (Szirmai A.: Mágnás Miska); Sylvia (Kálmán I.: A csárdáskirálynő); Polly (Brecht–Weill: Koldusopera).