# Nagy József

(Kanizsa, 1957. dec. 13.– ): táncos, koreográfus, pantomimművész, rendező. Újvidéken iparművészeti iskolát végzett, majd 1979-ben Bp.-en tanult művészettörténetet. Ekkor kezdte pantomimtanulmányait M. Kecskés Andrásnál. 1980-tól Párizsban él, ahol Marcel Marceau-nál és Étienne Decroux-nál képezi tovább magát. 1986-ban alapította meg Párizsban a JEL Színház nevű, tagjait tekintve nemzetközi összetételű mozgásszínházat. 1987-ben Franciaországban elnyerte az év koreográfiai díját a Pekingi kacsa c. munkájával. Ugyanezért 1989-ben Hamburgban fesztiváldíjat kapott. 1984-től Bp.-en több ízben vezetett kontakt tánckurzusokat, s ezzel döntően befolyásolta a hazai modern tánc újjászületését. F.K. Pekingi kacsa (1987); A rinocérosz hét bőre (1988); A kormányzó halála (1989); a Csáth Géza művei alapján készült Comedia Tempio (1990). – Ir. C. Debarats–Várszegi T.–Szabados Gy.: Thĕàtre Jel. (Fordulatok, 1992).