# Farkas Ibolya

(Brassó, 1939. márc. 5.– ): színésznő. A marosvásárhelyi Szentgyörgyi István Színművészeti Intézetben szerzett diplomát 1959-ben, és a város Nemzeti Színháza szerződtette. 1966–1968 között a kolozsvári társ. tagja, majd ismét visszatér Marosvásárhelyre. 1980-ban több nyugat-európai országban vendégszerepelt. A drámairodalom kiemelkedő női szerepeit alakította. Lírai hősnőinek egy részét a visszafogottság és a tiszteletet parancsoló tartózkodás jellemzi. F.Sz. Heléna (Euripidész–Sartre–Illyés Gy.: A trójai nők); Maxine (Williams: Az iguána éjszakája); Lujza (Barta L.: Szerelem); Ortansa (Mazilu: Balgák holdfényben); Árva Bethlen Kata (Kocsis I.); Zoja Gyenyiszovna (Bulgakov: A divatszalon titka).

FARKAS IBOLYA