# Vörös Pál

(Beregszász, 1904. jan. 21.–?, 1944): rendező, díszlet- és jelmeztervező. Középiskolái végeztével hosszabb európai tanulmányutat tett. 1924-ben a Vígszínház szerződtette rendezőnek és tervezőnek. 1939-ig szinte minden bemutatóhoz ő készítette a terveket. A Vígszínházon kívül a Pesti Színház és a Royal Színház tervezője volt. 1939-től nem tervezhetett. Munkaszolgálatban halt meg. Gazdag kiállítású, pompás színhatású, látványos díszleteket készített. F.T. Goldoni: A fogadósné; Géraldy: Ezüstlakodalom; Galsworthy: Úriemberek; Móricz Zs.: Úri muri; Hunyady S.: Feketeszárú cseresznye; Hauptmann: Naplemente előtt; Deval: Francia szobalány. – Ir. Én a komédiát lejátsztam... (katalógus, 1981).