# Beck Nepomuk János

(Pest, 1827. máj. 5.–Pozsony, 1904. ápr. 9.): énekes (bariton). Bécsi, majd németországi sikerei után 1853–1885 között a bécsi Hofoper vezető énekeseinek egyike volt. Jól képzett, terjedelmes, kiegyenlített hangját a Nemzeti Színház közönsége csak vendégszereplései alkalmával – 1847-ben, 1857-ben és 1862-ben – élvezhette. F.Sz. Lord Ashton (Donizetti: Lammermoori Lucia); Camoens (Donizetti: Don Sebastian); A bolygó hollandi (Wagner); Don Carlos (Verdi: Ernani).