# Csengery Adrienne

(Amberg, Németország, 1946. jan. 3.– ): énekesnő (szoprán). Tanulmányait 1965-től 1970-ig Kutrucz Éva irányításával végezte a Zak-n. 1969-ben Fanchette (Mozart: Figaro házassága) szerepében debütált az Operaházban, amelynek 1970-ben lett magánénekese. Közben 1974–77-ben a müncheni opera tagja is volt. 1973-ban I. díjat nyert Hertogenboschban, 1974-ben elnyerte a párizsi Gabriel Fauré Énekverseny operakategóriájának nagydíját. Vendégszerepelt Európa csaknem minden jelentős operaszínpadán (Glyndebourne, London, Milánó). Pályafutása során rendszeresen közreműködött a kortárs zenei művek ősbemutatóján, illetve mo.-i bemutatóján. Hangversenyénekesként és régizenei előadóként is nemzetközi hírnevet szerzett. Liszt Ferenc-díjas (1981), érdemes művész (1984). F.Sz. Susanne (Mozart: Figaro házassága); Zerlina (Mozart: Don Giovanni); Idamante, Elektra (Mozart: Idomeneo); Lauretta (Puccini: Gianni Schicchi); Lulu (Berg); Anne (Stravinsky: A léhaság útja); Euridice (Gluck: Orfeusz); Marie (Berg: Wozzeck).

CSENGERY ADRIENNE