# Szákfy József

(?, 1798–Debrecen, 1886. jún. 3.): színész, színigazgató. 1821-ben Cegléden lett színész. Különböző vándortárs.-ok tagja volt. 1828–31-ben Kassán, 1833–34-ben a Dunántúli Színjátszó Társaságnál, majd Debrecenben játszott. 1841-ben fellépett a Nemzeti Színházban, amelynek 1843–1848 között tagja is volt. 1834-től többször volt színig. Élete utolsó évtizedeit Debrecenben töltötte, itt tartotta 50 éves színészi jubileumát, s itt lépett utoljára színpadra 1879-ben. Hősszerelmesek megformálása után tért át az idősebb hősök szerepkörére. Énekes szerepeket is vállalt. F.Sz. Farkas (Hirschfeld: Tündérkastély Magyarországon); Phoebus (Hugo–Birch–Pfeiffer: A Notre-dame toronyőre); Beaumarchais (Goethe: Clavigo); Mátyás király (Kisfaludy K.: A hűség próbája); Tanár (Vörösmarty M.: Vérnász); Wurzel Fortunatus (Drechsler–Raimund: Paraszt, mint dúsgazdag). Könyve: Egy agg színész naplójából (Hortobágy, 1866. márc. 25.–máj. 13.).