# világítástechnika

a színpadkép fényhatásainak megtervezése és kivitelezése; az elektromos fényforrások elterjedése óta alkalmazott fényvetőkkel, szabályozható feszültségű áramkörökkel. A vezérlő-berendezéseknél alkalmazzák az elektronika, a számítástechnika eredményeit. Napjainkban a legbonyolultabb előadás összes világítási változatainak adatai tárolhatók és reprodukálhatók egy kis mágneskártyán. A világítástechnika a színpadkép fontos alkotóeleme, jelentős dramaturgiai szerepet kaphat a rendezői koncepcióban egy-egy előadás létrehozásánál.