# Fehérvári Mari

(?, 1837. k.–?, 1886. febr. 1.): énekesnő (szoprán). 1857–59-ben a Nemzeti Színház tagja volt, ahol vendégként később is fellépett. 1860-tól olasz színpadokon szerepelt Fevari néven, és játszott Kolozsvárott is, a Bánk bán (Erkel Ferenc) bemutatóján Melindát alakította. Kiváló koloratúr énekesnő volt. 1868-tól Pesten énekiskolát tartott fenn, Hegyi Aranka is tanítványai közé tartozott. F.Sz. Elvira (Auber: A portici néma).