# Kátay Endre

(Szolnok, 1926. febr. 23.– ): színész. Az Országos Színészegyesület színiiskolájában végzett. 1949-ben a Szegedi Nemzeti Színházban kezdte a pályát. Játszott a szolnoki Szigligeti, a kaposvári Csiky Gergely és 1980–82-ben a Nemzeti Színházban, majd a Katona József Színház tagja lett. 1985 óta ismét a szolnoki Szigligeti Színház művésze. Volt bonviván, buffo, drámai hős, intrikus. Jászai Mari-díjas (1963). F.Sz. Bubnov (Gorkij: Éjjeli menedékhely); Gloster (Sh.: Lear király); Bimbi (Csurka I.: Az idő vasfoga); Pozzo (Beckett: Godot-ra várva).