# Gárdonyi Antal; Kövesdy

(Martonvásár, 1824. jún. 10.–Tatatóváros, 1907. aug. 11.): színész, rendező, igazgató. Református papból, majd 1848-as őrmesterből 1855-ben lett színész és 1881-ben ment nyugdíjba. 1862 és 1868 között Pápán, Miskolcon, Debrecenben, Pécsett igazgatott. Mint színész leginkább intrikus szerepekben aratott sikereket. F.Sz. Moór Ferenc (Schiller: Haramiák); Wurm (Schiller: Ármány és szerelem); III. Richárd (Sh.); Biberách (Katona J.: Bánk bán).

M.A. 1858: Kecskemét; 1857–58: Debrecen; 1858–59: Komárom; 1859: Veszprém; 1859–60: Győr; 1860: Sopron, Esztergom; 1860–61: Székesfehérvár; 1861: Pozsony; 1865–67: Debrecen; 1867: Győr; 1869: Szuper Károly; 1870: Völgyi György, Kocsisovszky Jusztin; 1871: Lászy Vilmos, Miklóssy Gyula; 1872: Fehérváry Antal; 1873: Völgyi György, Károlyi Lajos; 1874: Szegedi Mihály, Temesváry Lajos; 1875: Hubay Gusztáv; 1878: Fáy János, Kárpáthy György; 1880: Törökszentmiklós; 1881: Irsai Zsigmond; 1884: Komárom; 1888: Völgyi György. Igazgatóként: 1862: Pápa; 1864: Nyitra; 1864–65: Miskolc, Debrecen; 1868: Baja, Pécs; 1876: Vác.