# Herendi Hermann Manci

(?–Bp., 1973. jún. 25.): operett szubrett. 1916-ban a Népoperában lépett fel. 1917-ben énekes és füttyös szkeccsek sztárjaként mint a Király Színház tagja szerepelt a Kristálypalotában és a Télikertben, majd 1918-ban Bálint Dezső a Nemzeti Royal Orfeumhoz szerződtette. Ezután Bécsben, Berlinben, Zürichben és Rómában szerepelt. Schalk Ferenc, a bécsi Operaház ig.-ja fedezte fel énekhangját, és tanácsára Herendi Hermann énekelni tanult. Később, 1934–1937 között magánszámaival szerepelt a Terézkörúti Színpadon. 1945–51-ben a Kamara Varieté, majd a Kisvarieté tagja volt. 1951–52-ben a Népvarietében, 1952-ben a Vidám Színpad Opera Pamflet c. előadásában, 1954–1960 között a Budapest Varieté színpadán szerepelt.