# Fülöp Sándor, L.

(?, 1906–Bp., 1984. ápr.): színész, rendező. Pályáját 1928–1930 között Kolozsvárott kezdte. 1931–32-ben Szegeden, 1932–33-ban Miskolcon játszott. 1934-től 1944-ig ismét a kolozsvári társ. színésze, majd rend.-je volt. 1944-től Bp.-en élt. 1945 után vidéki színházakban szerepelt. Operettek szerelmes szerepeiben kezdte pályáját. Kitűnően táncolt, de prózai művek jellemszerepeit is alakította. F.Sz. Dixie (Fényes Sz.: Maya); Borsakov (Jacobi V.: Szybill); Gabi (Bibó L.: Csodadoktor); Flórián (Eisemann M.: Alvinci huszárok); Biccentő strázsamester (Huszka J.: Mária főhadnagy). F.R. Lehár F.: A mosoly országa; ifj. J. Strauss: A denevér; De Fries K.: Száz piros rózsa; Fényes Sz.: Vén diófa.