# Komáromy Pál

(?, 1892–?, 1966): énekes (basszus), színházigazgató. 1913-ban lépett fel először az Operaház, amelynek 1920-tól 1944 ápr.-áig volt karakter- és buffo-basszus énekese, de drámai szerepeket is alakított. Tagja volt az Operaház a II. világháború végén alakult háromtagú igazgatóságának Székely Mihály és Nádasdy Kálmán mellett, amely mindössze 2 hónapig működött, majd 1945. ápr. végétől 1946. aug.-ig önállóan irányította az Operaházat. Bár igazgatósága idején nem bizonyította különösképpen vezetői rátermettségét, különösen személyi ügyekben követett el súlyos tévedéseket, mégis szervezőmunkájának köszönhető, hogy a zilált gazdasági és technikai feltételek ellenére helyreállt a színház működőképessége, és újra megindulhatott Bp.-en a rendszeres operajátszás. 1946. aug.-ban Tóth Aladár vette át tőle az Operaház igazgatását.