# Polgár László

(Somogyszentpál, 1947. jan. 1.– ): énekes (basszus). Tanulmányait 1967–1972 között végezte a Zak-n Kutrucz Éva és Révhegyi Ferencné növendékeként. 1971-ben debütált Ceprano gróf (Verdi: Rigoletto) szerepében. 1972-ben lett az Operaház ösztöndíjasa, majd 1973-tól magánénekese. Kezdetben comprimarioszerepeket énekelt, de hamarosan a színház vezető basszistája lett. Állandó vendégművésze Európa és Amerika leghíresebb operaházainak. Rendszeresen fellép a bécsi Staatsoperben. A zürichi opera tagja. Számos hanglemezfelvétel közreműködője. Hangversenyénekesként is nemzetközi hírnevet szerzett. 1990-ben Kossuth-díjjal tüntették ki. Liszt Ferenc-díjas (1986), érdemes művész (1987). F.Sz. Leporello (Mozart); Sarastro (Mozart: A varázsfuvola); II. Fülöp (Verdi: Don Carlos); Gvárdián (Verdi: A végzet hatalma); Marke király (Wagner: Trisztán és Izolda); Gurnemanz (Wagner: Parsifal); Colline (Puccini: Bohémélet); A kékszakállú herceg (Bartók B.: A kékszakállú herceg vára).

POLGÁR LÁSZLÓ – Gremin (Csajkovszkij: Anyegin)