# Vértess Lajos

(Bp., 1897–?): színész, rendező. Rákosi Szidi színiiskolájának elvégzése után Alapi Nándor társ.-ához szerződött Székesfehérvárra, majd 1923–24-ben a győri és a debreceni színház tagja lett. 1924-ben és 1926-ban a Renaissance Színház szerződtette. 1925-ben a Belvárosi Színház tagja, 1927–29-ben a Pécsi Nemzeti Színház színésze és rend.-je. 1929–1944 között kisebb megszakításokkal a Vígszínház színésze volt. 1932-ben Alapi Nándor szerződtette Kamara Színházához, 1935-ben a Magyar és a Pesti Színházban, 1936-ban a Royal Színházban, 1937-ben a Művész Színházban lépett fel. 1939-ben a Pesti Színház társ.-ában játszott. 1941–42-ben Bubik Árpád mellett a Fővárosi Operettszínház igazgatóhelyettese volt. A Színészkamara színművészeti főosztályának alelnöke lett. A II. világháború után könyvügynökként kereste kenyerét. 1956-ban az Állami Déryné Színházban, 1957-től 1960-ig a Petőfi Színházban szerepelt. Hős- és hősszerelmes szerepeket játszott. F.Sz. Darrel (O’Neill: Különös közjáték); János (Molnár F.: Az ördög); Harvester orvos (Maugham: A szent láng); Szolgabíró (Bródy S.: A tanítónő); Varjas tanár (Fodor L.: Érettségi). F.R. Schiller: Ármány és szerelem; Fodor L.: Bölcsődal; Rostand: Cyrano de Bergerac; Strindberg: Haláltánc.