# Bonbonnière

(1907–1910): az első igazi pesti kabaré. 1907. márc. 1-jén nyílt meg Fővárosi Cabaret Bonbonnière néven a Teréz körút 28. sz. alatt. Vezetője Kondor Ernő színész, aki Nagy Endrét szerződtette konferansziénak. Egy hónap után a kabarét Bálint Dezső vette át, művészeti ig. Nagy Endre lett. Távozása után László Rózsi és Szalai József vezette a kabarét 1910-ig, megszűnéséig. A társ. tagjai közé tartozott: Almássy Lola, Virágh Jenő, Judik Etel, László Rózsi, Nyáray Antal, Somlay Artúr, Huszár Károly, Ferenczy Károly, Máhr Nándor, Sajó Géza, Kővári Gyula, Boross Géza, Kökény Ilona, Papp János, Keleti Juliska. (még → Royal Orfeum)

A BONBONNIÈRRE CABARET első társulata