# Mariházy Miklós; Kövér

(Tiszaföldvár, 1870. nov. 7.–Bp., 1930. márc. 23.): színész, színházigazgató. A középiskola elvégzése után gazdálkodott. 1902-től 1905-ig, majd 1906–1908 között Aradon játszott. 1908-tól a kecskeméti színház ig.-ja lett. 1911-ben Szolnokon színházat nyitott, s ettől kezdve 1920-ig mindkét városban játszott társ.-ával. 1920-tól 1925-ig Kaposvárott, 1924-ben Mohácson és Baján, 1923–1925 között Egerben, 1924–25-ben Sátoraljaújhelyen is tartott előadásokat. 1925–26-ban Sátoraljaújhely, Pápa, Esztergom, Kispest, Mezőhegyes, 1926–27-ben Kecskemét, Nagykőrös, Cegléd, Kispest, Csongrád tartozott kerületébe. Az Országos Színészegyesület tanácsosa volt.