# Uhrik Dóra

(Bp., 1943. aug. 27.– ): táncosnő, balettmester. 1960-ban végzett az ÁBI-ben, ahol mesterei Szalay Karola, Mák Magda és Bartos Irén voltak. 1961-től tagja a Pécsi Balett társ.-ának, 1967-től magántáncos. 1989-ig számos főszerepet táncolt és részt vett az egy. szinte valamennyi külföldi turnéján. Drámai kifejezőereje, sokoldalú szerepformáló készsége a társ. vezető táncosnőjévé avatta. 1978-ban balettmesteri diplomát szerzett, és azóta a Pécsi Művészeti Szakközépiskolában tanít, 1991 óta a tánctagozat vezetője. A 80-as években drámai színésznőként is színpadra lépett. Liszt Ferenc-díjas (1976), érdemes művész (1982). F.Sz. Donna Elvira (Eck I.: Don Juan); Médeia (Tóth S.); Nő (Eck I.: Kék balett); Asszony (Eck I.: Szerelem); Herodiás (Eck I.: Salome); főszerep (Eck I.: Passacaglia Requiem).

UHRIK DÓRA – próba közben