# Sántha Juhász Anna

(Temerin, 1923. nov. 30.– ): színésznő. 1949-től volt a Szabadkai Népszínház társ.-ának a tagja. 1963-ban Kanadába ment, és nyolc évig élt ott. Kertész Sándor Művész Színházának társ.-ában játszott. 1971-ben tért vissza Szabadkára, szerepeket azonnal kapott, de csak 1976-tól lett ismét a társ. tagja, majd 1986-ban nyugdíjba vonult. Drámai és komikus epizódszerepeket, öregasszonyokat alakított. F.Sz. Kántorkisasszony (Bródy S.: A tanítónő); Hermia (Sh.: Szentivánéji álom); Tituba (Miller: A salemi boszorkányok); Peacockné (Brecht–Weill: Koldusopera); Dajka (Sh.: Rómeó és Júlia); Magdalena (Manzari: Pablito nővérei).