# Rák Kati

(Bp., 1959. febr. 21.– ): színésznő. 1983-ban végzett a SzAk-n operett-musical szakán. Nem szerződött színházhoz, vendégként játszott a Radnóti Miklós Színpadon, a debreceni Csokonai Színházban, a Hököm Színpadon, a Játékszínben, a Dominó Színpadon 1988–89-ben a szolnoki Szigligeti Színház művésze volt. Dekoratív külsejű színésznő. Elősorban a zenés műfajban foglalkoztatják, bár prózai szerepekben is figyelemre méltó. Már főiskolásként is filmezett. F.Sz. Rolla (Szirmai A.: Mágnás Miska); A nő (Miller: Az ügynök halála); Agrafena Alekszandrovna (Dosztojevszkij–Balogh T.–Bernát L.: Karamazov testvérek); Marica grófnő (Kálmán I.); Marilyn Monroe, Kata (Turczi I.: Könyörgöm, szeress!).