# Izelle Károly

(Zrenjanin, 1947. dec. 16.– ): színész. Pályáját 1962-ben kezdte, 1969 óta a zrenjanini Madách Amatőr Színház tagja, 1976-tól hivatásos titkára. Mintegy 50 előadásban kapott szerepet, időnként fellépett a helyi Bábszínház, a szerb társ. és az Újvidéki Színház produkcióiban. F.Sz. Tipptopp (Csokonai V. M.: Karnyóné); Bakk Lukács (Tamási Á.: Énekes madár); Dundo Maroje (Drzić); Julien (Barillet–Grédy: A kaktusz virága); Jani (Müller P.: Szomorú vasárnap).