# Pápai Erika

(Bp., 1959. okt. 4.– ): színésznő. 1985-ben végezte el a SzAk-t és a József Attila Színházba szerződött. 1986 óta a Vígszínház művésznője. Drámai és zenés darabok főszerepeit egyformán hitelesen alakítja, bár az utóbbi időben szinte kizárólag operettek, musicalek szerepelnek repertoárján. A televízió műsoraiban gyakran kap főszerepet. Jászai Mari-díjas (1993). F.Sz. Stázi (Kálmán I.: A csárdáskirálynő); Aglája (Dosztojevszkij–Tovsztonogov: A félkegyelmű); Dása Satova (Dosztojevszkij–Camus: Ördögök); Dorothy (Baum–Harburg–Arlen: Óz, a csodák csodája); Kató (Zerkovitz B.: Csókos asszony); Mária (Bernstein: West Side Story).