# Gyöngyösi Gábor

(Szatmárnémeti, 1935. szept. 20.– ): dramaturg, rendező. Történelem-filozófia szakon végzett Kolozsvárott a Bolyai Tudományegyetemen. 1965–1984 között a szatmári Északi Színház dramaturgja és rend.-je. Ő alkalmazta színpadra és rendezte Kocsis István drámáit a szatmári színpadon, a Megszámláltatott fákat, a Tárlat az utcánt, a Bolyai János estéjét és a Megkoszorúzott c. Jászai-monodrámát. 1986-ban áttelepült Mo.-ra, 1987 őszétől a miskolci Déli Hírlapnál, majd az Észak-Magyarországnál, illetve a Napjaink c. újságoknál olvasószerkesztő. 1991-től a Holnap c. folyóirat színházi rovatvezetője is.