# Felföldy Anikó

(Bp., 1938. ápr. 28.– ): színésznő. Pályáját 1957-ben kezdte a kecskeméti Katona József Színházban. 1959-től 1966-ig a Vidám Színpadon játszott. 1966 óta a Fővárosi Operettszínház művésznője. Kirobbanó temperamentuma, kiváló tánctudása elsősorban szubrett szerepekben érvényesül. Több éven keresztül vendégszerepelt Triesztben Daisy Parker (Ábrahám P.: Bál a Savoyban) szerepében, de fellépett a világ sok más pontján is. 1979-ben Jászai Mari-díjat kapott, 1984-ben pedig érdemes művész kitüntetést. F.Sz. Bianca (Spewack–Porter: Csókolj meg, Katám!); Anita (Bernstein: West Side Story); Mujkóné (Huszka J.: Gül Baba); Dinka (Szakcsi Lakatos B.–Csemer G.: Piros karaván); Velma Kelly (Kander–Ebb–Fosse: Chicago); Corinna (Hervé: Nebáncsvirág).

FELFÖLDY ANIKÓ – Anita
(Bernstein: West Side Story)