# Szecsődi Irén

(Bp., 1917. jún. 6.– ): énekesnő (szoprán). Tanulmányait 1941–47-ben a Zak-n végezte dr. Molnár Imre irányításával. 1947-ben szerződött az Operaházhoz, amelynek 25 éven keresztül egyik legsokoldalúbb művésznője volt. 1948-ban mutatkozott be Mozart A varázsfuvola Első hölgyeként. Pályafutása során az operairodalom szinte valamennyi fontos szerepét elénekelte hatalmas sikerrel. Egyéniségének bája, hangjának nemes csengése magasfokú stíluskészséggel és szerepmegformálással párosult. Művészetét több hanglemez őrzi, többek között Liszt Ferenc, Kodály Zoltán, Szokolay Sándor művei. 1952-ben és 1959-ben Liszt Ferenc-díjjal, 1967-ben érdemes művész c. tüntették ki. 1990-ben az Operaház örökös tagja c. kapta. F.Sz. Violetta (Verdi: Traviata); Pamina (Mozart: A varázsfuvola); Liu (Puccini: Turandot); Mimi (Puccini: Bohémélet); Szulamit (Goldmark K.: Sába királynője); Margit (Gounod: Faust).