# Carelli Gábor; Krausz

(Bp., 1915. márc. 20.– ): énekes (tenor). M. származású amerikai énekes. Jogi és zenei tanulmányait Bp.-en végezte, majd 1936-tól 1939-ig Benjamino Gigli növendéke volt Rómában. 1939 óta az USA-ban él, 1951-ben lett a New York-i Metropolitan Opera tagja, ahol egyike volt a legtöbbet foglalkoztatott lírai, majd comprimario-tenoroknak. A 60-as évektől kezdve többször vendégszerepelt Bp.-en. Az operajátszás történetéről a rádióban előadásokat tartott. 1966-tól a Manhattan School of Music tanára. Önéletrajza Utam a Metropolitanbe c. jelent meg (1979).