# Olgyay Magda

(Szeged, 1926. márc. 23.– ): színésznő. A Zak énektagozatát végezte el, majd 1951-től a Szegedi Nemzeti Színház tagja lett. Pécsett, Békéscsabán, Kaposváron és Egerben játszott. 1963-tól 1969-ig a győri Kisfaludy Színház tagja volt. 1969–1981 között a Miskolci Nemzeti Színház művésznője. Nyugdíjasként, 1990 óta az egri Gárdonyi Géza Színházban szerepel. Pályája elején opera- és operettszerepeket alakított, ma főként karakterszerepekben arat sikert. F.Sz. Dorine (Molière: Tartuffe); Paula (Örkény I.: Macskajáték); Fleury (Lehár F.: Luxemburg grófja); Retteginé (Schönthan: A szabin nők elrablása).