# Bakó Márta

(Bp., 1920. ápr. 9.– ): színésznő. 1942-ben végzett a SzAk-n. A Nemzeti Színház szerződtette, amelynek a háború végéig tagja volt. 1946–47-ben a Vígszínházban játszott. Évekig nem kapott szerződést. 1951-ben kitelepítették. 1954-ben a József Attila Színházban szerepelt. 1955-ben a kecskeméti Katona József Színházhoz szerződött. 1956 óta a József Attila Színház tagja. Tragikai tehetségnek indult, rendhagyó alkata miatt azonban mindig karakterszerepekben foglalkoztatták. F.Sz. Oinone (Racine: Phaedra); York hercegné (Sh.: III. Richárd); Nagyasszony (Bródy S.: A tanítónő); F.M. Rosszkor születtünk (1991).