# Vadasi Tibor

(Vésztő, 1927. márc. 9.– ): koreográfus, néptánckutató. Tanulmányait megszakítással az Eötvös Loránd Tudományegyetem Bölcsészettudományi Karának néprajz szakán 1949–1962 között végezte. Párhuzamosan 1949–51-ben táncos, a Honvéd, majd a Duna Művészegyüttes koreográfus-vezetője. 1955–57-ben az Állami Népi Együttes koreográfusa, utána 1963-ig a Honvéd Művészegyüttes tánckarának vez.-je. Az 1963–64-es évadban a Szegedi Nemzeti Színház balettjének vez.-je. Betanította A bűvös szerelem és a Rómeó és Júlia koreográfiáját. 1967–1973 között Addis Abeba zenei konzervatóriumában megalapította a folklór tanszakot. Tanári és koreográfusi munkája mellett jelentős kutatásokat végzett az etiópiai táncfolklór feltárására. A továbbiakban hazai művelődési intézmények munkatársa, táncfolklórkutató. F.K. A kisdobos, Harc és győzelem, Ember és sors, A tékozló fiú, Néger kantáta.