# Várady Júlia; Tőzsér

(Nagyvárad, 1941. szept. 1.– ): énekesnő (szoprán). Tanulmányait Kolozsvárott Papp Emília, majd Bukarestben Arta Florescu tanítványaként végezte. 1962-ben a kolozsvári Állami Magyar Operában kezdte pályafutását. 1970-ben Frankfurtba költözött. 1972-ben először vendégszerepelt a Müncheni Ünnepi Játékokon, majd rendszeresen meghívást kapott a legrangosabb nemzetközi operafesztiválokra (Edinburgh, Salzburg). 1977-ben mutatkozott be a New York-i Metropolitanben. Ettől kezdve a nemzetközi operaszínpadok állandó vendége. Elsősorban Mozart és Verdi-énekesnőként szerzett hírnevet. Hangversenyénekesnőként is világszerte elismert.