# Szokolai Zsuzsa

(Bp., 1923. márc. 7.– ): színésznő. 1948-tól a nagyváradi Szigligeti Színház tagja. 1954–1956 között a nagyváradi filharmónia szólóénekese, majd visszatért a színházhoz, és 1964-ig, nyugdíjazásáig annak tagja volt. Többször vendégszerepelt a kolozsvári Állami Magyar Operában. Kellemes hangjához játékos kedély és nem mindennapi alakítókészség társul. F.Sz. Francia királylány (Kacsoh P.: János vitéz); Stella (Dunajevszkij: Szabad szél); Ágnes (Molière: A nők iskolája); Zsani néni (Móricz Zs.: Nem élhetek muzsikaszó nélkül).