# Török Zsigmond

(Szolnok, 1826. jan. 22.–Szabadka, 1882 után): színész, színigazgató, szakíró. A jogvégzett Török Zsigmond 1843-ban jurátus a pozsonyi országgyűlésen, 1846-ban a Pesti Divatlap segédszerk.-je. Első fellépése a Nemzeti Színházban 1848. jan. 30-án volt. A szabadságharcban honvéd, majd hadifogoly. 1851-től színész és színig. Pályája főbb állomásai Arad, Debrecen, Nagyvárad, Szatmár. 1853-ban vendégként fellépett a Nemzeti Színházban is. 1862 után esküdt Nógrád megyében. 1882-től törvényszéki bíró Szabadkán. Cikkeiben (Hölgyfutár, 1856. ápr. 24–25., Napkelet, 1859. nov. 20.) a vidéki színészet helyzetének rendezését sürgette. Szerepköre – kevés színlapadat miatt – nem határozható meg. F.Sz. Dezső (Czakó Zs.: I. László és kora); Myska (Katona J.: Bánk bán); Zarándi Béla (Vahot I.: Farsangi iskola); Bois-joli (Dumanoir–Clairville: Az élet színfalai). Könyve: Apró fényképek; Emlékek (Szabadka, 1882).