# Duka Margit

(Bp., 1909. dec. 8.– ): mozgásművész, tanár, színigazgató. Turnai Aliz és Szentpál Olga tanítványa volt, majd önálló mozgásművészeti iskolát nyitott. 1945-től a Testnevelési Főiskolán tanított, ahol Ortutay Zsuzsával táncszakot szervezett. 1949-től 1953-ig a Népművelési Minisztérium művészetoktatási osztályán dolgozva részt vett az Állami Balett Intézet (ÁBI) és az Artistaképző Intézet létrehozásában. Közben a SzAk-n táncművészetet tanított. 1952–53-ban az Állami Bábszínházban volt ig. 1953-tól 1955-ig a kecskeméti Katona József Színház, 1955–1957 között a Szegedi Nemzeti Színház ig.-ja. 1961. jan.-ban a Bartók Gyermekszínházban ig. 1973-ban vonult nyugdíjba.