# Törökné Hetényi Amália

(?–?): színésznő. 1845-től gyermekszínészként lépett színpadra. Édesapja, Hetényi József társ.-aiban játszott, fellépéseire 1861-ig vannak adataink. Török Zsigmond színész felesége lett, vele együtt vonult vissza a színészettől. Elsősorban kortárs színművek fiatal leány- és asszonyszerepeit alakította. F.Sz. Vilma (Eötvös J.–Szigeti J.: Viola); Rózsa (Szigeti J.: A szép juhász); Évi (Szigligeti E.: A cigány).