# színigazgató, színházigazgató; direktor

a színház vagy színtársulat vezetője. A 18–19. sz.-ban a pártolók által megbízott színész v. olyan színész-vállalkozó, aki saját kockázatára dolgozott. A 19. sz. folyamán, a polgári színház üzemmenetének kialakulása során elkülönült a művészeti és a gazdasági funkció. Mai értelemben a színház felelős vezetője, akinek feladata az egy. működtetése, a színház művészeti profiljának kialakítása és érvényesítése (a művészeti vezetők közreműködésével).