# Török Ágnes

(Kalocsa, 1958. szept. 4.– ): bábszínész. 1981-ben végezte el a Bábstúdiót, azóta az Állami Bábszínház, 1992-től a Kolibri Színház tagja. A Kereplő Együttes alapítója, amelyben önálló műsoraival lép fel. Naivaszerepeket alakít. F.Sz. Dideki (Lázár E.: Berzsián és Dideki); Dorka (Baum–Tótfalusi I.: Óz, a nagy varázsló); Smeraldina (Gozzi–Heltai J.: A szarvaskirály); Aranyhajú királylány (Tóth J.: A repülő kastély). Előadóestje: Leacock: Rosszcsirkeff Mária.