# Thuróczy Gizi

(Miskolc, 1928. márc. 18.– ): énekesnő (szoprán). Színművészeti és zenei tanulmányok után 1952-ben az Országos Filharmónia szerződtette. Dekoratív megjelenésű, kellemes szoprán hangú énekes-színésznő. Férjével, Kovács Imre hangversenyrendezővel 1956-ban elhagyta az országot. Egy ideig a zürichi operaház ösztöndíjasa volt, közben rádió-, televízió- és hangversenyfellépéseket vállalt. Az 1960-as évek elején Kaliforniában, Los Angelesben telepedett le, ahol férje kezdeményezett m. nyelvű színielőadásokat. Többnyire primadonna szerepkörben lépett fel. 1966-ban ünnepelte művészi pályafutásának 15. évfordulóját. F.Sz. Gábor diák (Huszka J.: Gül Baba); Ella (Molnár F.: A doktor úr); Marianna (Molnár F.: Delila); Sylvia (Kálmán I.: A csárdáskirálynő); Cilike (Komjáthy K.: Ipafai lakodalom); Rolla grófnő (Szirmay A.: Mágnás Miska).

THURÓCZY GIZI