# Mihályi Gábor

(Kassa, 1923. júl. 1.– ): színikritikus, irodalomtörténész, az irodalomtudományok kandidátusa. 1950-ben szerzett diplomát az Eötvös Loránd Tudományegyetem Bölcsészettudományi Karán. 1961-től a Nagyvilág munkatársa volt, 1991-től a m. Lettre Internationale felelős szerkesztője. 1957-től ír rendszeresen színikritikákat. Színházelméleti, ill. kritikusi működését az elmélyült elemzés, a m. színházművészet megújításának igénye jellemezi. Könyvei: Molière (1954); Végjáték, A nyugat-európai és amerikai dráma 25 éve. 1945–1970 (1971); Színházról vitázva (cikkgyűjtemény, 1978); A Kaposvár-jelenség (1984); A klasszikus görög dráma a múlt és jelen ütközésében (1987).