# Sallay Margit; Zeiger

(Debrecen, 1915. márc. 7.– ): énekesnő, koloratúr-, majd drámai szoprán. 1943-ban végezte el a bp.-i Liszt Ferenc Zeneművészeti Főiskolát, és a szegedi Városi Színház operatagozatához szerződött. 1947 őszén a kolozsvári Magyar Színházban klasszikus nagyoperettek főszerepeit énekelte. 1948-tól, a kolozsvári Magyar Opera megalakulásától 1958-ig, visszavonulásáig, fontos operafőszerepeket énekelt. Jelenleg Németországban él. F.Sz. Rosina (Rossini: A szevillai borbély); Szilágyi Erzsébet (Erkel F.: Hunyadi László); Violetta (Verdi: Traviata); Carmen (Bizet); Liu (Puccini: Turandot).