# Orosz Adél

(Bp., 1938. márc. 17.– ): táncosnő, balettigazgató, pedagógus. Az Operaház balettiskolájában Nádasi Ferenc növendéke volt, majd az ÁBI-ben folytatta tanulmányait, ahol 1954-ben szerzett balettművész diplomát. 1954-től az Operaház tagja, 1957 óta magántáncosa. Az 50-es évek végén Leningrádban kapott továbbképzést. Virtuóz, lendületes, tiszta technikájú klasszikus balerina, aki a repertoár szinte minden főszerepét eltáncolta, és vendégművészként az egész világot bejárta. 1982-ig volt az Operaház tagja, 1984–1988 között balettig. Az ÁBI-ben 1989 óta tanít. Az egyetlen magyar táncfilm, Az életbe táncoltatott lány főszerepét is eltáncolta. Kossuth-díjas (1965), Liszt Ferenc-díjas (1961), érdemes (1972) és kiváló művész (1976), valamint a finn Fehér Rózsa lovagrend (1968) tulajdonosa. F.Sz. Mária hercegnő (Vojnonen: Diótörő); Giselle (Lavrovszkij); Odette-Odilia (Messzerer: A hattyúk tava); Auróra (Petipa: Csipkrerózsika); Zaréma (Zaharov: A bahcsiszeráji szökőkút); Királykisasszony (Seregi L.: A fából faragott királyfi); Flavia (Seregi L.: Spartacus); Lise (Ashton: A rosszul őrzött lány); Fiatal lány (Fokin: A rózsa lelke); Taglioni (Dolin: Pas de quatre).

OROSZ ADÉL – Lise (Hérold–Lanchberg–Ashton: A rosszul őrzött lány)