# Pelle Erzsébet

(Kál, 1947. máj. 4.– ): énekesnő (szoprán). A Bartók Béla Zeneművészeti Szakközépiskolában végzett ének szakon. 1969-től az Állami Népi Együttesben énekelt, 1978–1989 között a debreceni Csokonai Színház, 1989-től az Operaház magánénekese. F.Sz. Aida (Verdi); Erzsébet (Verdi: Don Carlos); Violetta (Verdi: Traviata); Cso-cso-szán (Puccini: Pillangókisasszony); Tosca (Puccini); Melinda (Erkel F.: Bánk bán); Szilágyi Erzsébet (Erkel F.: Hunyadi László); Pamina (Mozart: A varázsfuvola); Jolanta (Csajkovszkij); Fricka (Wagner: A Rajna kincse).