# Karna Margit; G. Karma

(Kishegyes, 1931. febr. 11.– ): színésznő. Pályáját a bácstopolyai járás Magyar Színházánál kezdte 1949-ben. 1960-ban e színház megszűnése után a Szabadkai Népszínházhoz szerződött, és 1988-ig – nyugdíjba vonulásáig – a színház egyik meghatározó egyénisége volt. A kezdeti epizódszerepek után elsősorban drámai hősnőket alakított. Királynői termete részben szerepkörét is meghatározta, a „nagyasszonyok” megformálása szinte kizárólag az övé volt. Ugyanakkor jó érzéke van a komikumhoz is. F.Sz. Maxine Faulk (Williams: Az iguána éjszakája); Kamilla (Szigligeti E.: Liliomfi); Bernarda (García Lorca: Bernarda Alba háza); Dorine (Molière: Tartuffe); Bianca (Manzari: Pablito nővérei); Peachumné (Brecht–Weill: Koldusopera); Tóth Mihályné (Mikszáth K.: A Noszty fiú esete Tóth Marival); Mária Sütő A.: Egy lócsiszár virágvasárnapja).

KARNA MARGIT