# Szabó János

(Szabadka, 1903. jan. 27.– ): színész. Közhivatalnokként dolgozott Szabadkán – ezért a Várhegyi és a Vásárhegyi álnevet használta –¸ amikor az 1920-as évek elején amatőrként bekapcsolódott a legényegylet színjátszóinak munkájába, majd később a Népkörben 1941-ig lépett fel. Tíz évig nem foglalkozott színészettel. 1951-ben elfogadta a Szabadkai Népszínház ajánlatát, és a társ.-hoz szerződött, amelynek 1961-ig, nyugdíjba vonulásáig volt a tagja. Fő- és epizódszerepeket egyaránt játszott drámákban és zenés darabokban is. F.Sz. Ladányi (Csathó K.: Te csak pipálj, Ladányi!); Turay (Molnár F.: Játék a kastélyban); Vincentio (Sh.: A makrancos hölgy); Zsellyei ezredes (Móricz Zs.: Úri muri). – Ir. Garay B.: Színészarcképek (Újvidék, 1971).