# Szekernyés János

(Kajántó, 1941. szept. 27.– ): színikritikus. 1964-ben végzett a kolozsvári egyetem magyar nyelv- és irodalom szakán. 1991-től a temesvári Állami Magyar Színház dramaturgja. A temesvári Szabad Szó, majd az Előre, A Hét, újabban az Erdélyi Napló művelődési kérdésekkel foglalkozó temesvári tudósítója. Sajtó- és színháztörténeti cikkei mellett gyakran ír elemző színikritikákat, amelyek szinte valamennyi romániai, m., irodalmi és művészeti folyóiratban megjelennek.