# Németh József

(Szeged, 1854. márc. 6.–Bp., 1916. márc. 2.): színész, színigazgató. 1871-ben Hódmezővásárhelyen kezdte pályáját. Vidéken, pl. 1875–76, 1880–81-ben, ill. 1882–1885 között Debrecenben játszott Krecsányi Ignác társ.-ában, akivel Budára is eljutott. 1885-ben a Népszínház szerződtette, amelynek népszerű komikusa lett. 1887–88-ban Kolozsvárott működött. 1903–04-ben a miskolci társ. élén állt. 1904-ben a Király Színház szerződtette, ahol haláláig játszott. Szép baritonjával, természetes humorú, ötletes játékával számos operettben hódított. F.Sz. Zajtai (Gaál J.: A peleskei nótárius); Zsupán (ifj. J. Strauss: A cigánybáró); Eisenstein (ifj. J. Strauss: A denevér).